open-index/open-wikipedia-markdown huggingface dataset:
Abel Nagelmaa

**Abel Nagelmaa** (1939. aastani **Abel Nagelmann**, pseudonüüm **A. Bell**; 9. mai 1926 Kureküla, Räpina vald, Võrumaa – 1. veebruar 2013 Tartu) oli eesti kirjandusteadlane ja kriitik.

## Elukäik
Abel Nagelmaa oli talupidaja poeg.

1948. aastal lõpetas Nagelmaa Tartu 6. Keskkooli, 1953 Tartu Riikliku Ülikooli eesti filoloogia osakonna ning 1956 samas aspirantuuri (väitekiri "Eduard Vilde näitekirjanikuna" jäi kaitsmata).

Nagelmaa oli 1945–1946 Petserimaal ja Räpinas algklassiõpetaja, 1956–1958 Eesti Kirjandusmuuseumi teadur, 1958–1959 teadussekretär, 1969–1972 käsikirjade osakonna juhataja, 1972–1983 Keele ja Kirjanduse Instituudi nooremteadur, 1983–1991 kirjastuse Eesti Raamat teadustoimetaja.

## Teadustöö
Abel Nagelmaa peamised uurimisvaldkonnad olid eesti kirjanduse ajalugu ja näitekirjandus, peamiselt Eduard Vilde elu ja looming, teatrialane tegevus ja näidendid. Ta kirjutas kirjandus- ja teatriarvustusi ning artikleid eesti kirjanikest, kirjandusteadlastest, kultuuritegelastest jts (kokku üle 80). Nagelmaa toimetas ja kommenteeris Johannes Vares-Barbaruse ja Johannes Semperi kirjavahetust, ta oli ka üks Friedrich Reinhold Kreutzwaldi kirjavahetuse ja Otto Wilhelm Masingu kirjade teaduslike publikatsioonide koostajaid. Samuti oli ta ENE kaasautor.

## Teoseid
Üle 30 teaduspublikatsiooni.
*E. Vilde maailmavaatelisest pöördest 1895–1896. // Keel ja Kirjandus (1964) 8
*Eduard Vilde "Tabamata ime". // Paar sammukest III. Tartu 1964
*Eduard Vilde teatrist ja näitekirjandusest. // Vaateid Vilde elusse. Tallinn 1965
*Eduard Vilde sõnas ja pildis (koostajaid). Tallinn 1966
*Fr. R. Kreutzwaldi kirjavahetus I. Tallinn 1976 (koostajaid)
*Fr. R. Kreutzwaldi kirjavahetus VI. Tallinn 1979 (koostajaid)
*Otto Wilhelm Masingu kirjad Johann Heinrich Rosenplänterile 1814–1832. I–IV ja registrid (üks koostajaid). Tartu 1995–1997

## Liikmesus
Ta oli Eesti NSV Teatriühingu (1966–87) ja Eesti Teatriliidu liige (aastast 1987), Eesti Raamatuühingu liige (aastast 1982) ning Tartu Bibliofiilide Klubi esimees (1982–2002), samuti üks Eesti Kirjanduse Seltsi taastajaist (1992).

## Tunnustus
*1982 Eesti NSV riiklik preemia (kollektiivis)
*1998 Eesti Vabariigi teaduspreemia (kollektiivis)

## Isiklikku
Abel Nagelmaa abikaasa oli kirjandusteadlane Silvia Nagelmaa.

## Viited

## Kirjandus
*Eesti teaduse biograafiline leksikon, 3. köide
*Meelik Kahu. Juubilar on Abel Nagelmaa. // Looming 1986, nr 5, lk 706–707
*Eesti kirjarahva leksikon. Tallinn 1995, lk 369
*Ühest Võrumaalt võrsunud kirjanduse uurijast (küsimused esitanud Ülo Tonts) // Viruskundra: Võrumaa Teataja kultuurilisa, 1996/juuni, lk 2
*Eesti Vabariigi teaduspreemiad, 1998, 71–79
*Eesti entsüklopeedia, 14, Tallinn 2000, lk 319
*Eesti kirjanike leksikon. Tallinn 2000, lk 368
*Heino Puhvel, Abel Nagelmaa kirjandusteadlase ja bibliofiilina // Raamat on... II: Eesti bibliofiilia ja raamatuloo almanahh: pühendatud Eesti Raamatu Aastatele / koostanud Eerik Teder, Tallinn 2002, lk 238–242

## Välislingid
*Heli Laanekask, "Mälestades Abel Nagelmaad (9. V 1926 – 1. II 2013)", Keel ja Kirjandus 4, 2013, lk 309–311
Itaalia rööv

**"Itaalia rööv"** (originaalpealkirjaga **"The Italian Job"**) on mitme teose pealkiri:

*"Itaalia rööv", 1969. aasta film, mille režissöör on Peter Collinson
*"Itaalia rööv", 2003. aastal valminud eelmise filmi uustöötlus, mille režissöör on F. Gary Gray

*"Itaalia rööv", 1969. aasta filmile tuginev videomäng aastast 2001, tootjad Pixelogic ja Rockstar Games
*"Itaalia rööv", 2003. aasta filmile tuginev videomäng aastast 2003, tootjad Climax Studios ja Eidos Interactive
Lukianos

**Lukianos** Samosatast (vanakreeka keeles Λουκιανός ὁ Σαμοσατεύς; umbes 120 või 125 – pärast 180. aastat) oli kreeka keeles kirjutanud, ent Süüriast pärit kirjanik ja retoorikaõpetaja.

Lukianos kirjutas umbes 80 teost, mida enamasti iseloomustab satiiriline käsitluslaad. Teda peetakse vanakreeka proosa suurimaks satiirimeistriks.

## Teosed eesti keeles
* "Jumalate kõnelusi" (1. Prometheus ja Zeus; 8. Hephaistos ja Zeus; 10. Hermes ja Helios; 18. Hera ja Zeus; 24. Hermes ja Maia; 25. Zeus ja Helios); "Kõnelusi surnute riigis" (4. Hermes ja Charon); "Tõelised lood" (katkendeid). Tõlkinud Karl Reitav – Kreeka kirjanduse antoloogia, Eesti Riiklik Kirjastus, Tallinn 1964, lk 531–551
* "Timon ehk inimestevihkaja". Tõlkinud Paul Kees. Sari Klassikalised lood, Eesti Raamat, Tallinn 1970, 80 lk
* "Charon, ehk, maailmavaatlejad" (katkend teosest "Timon ehk inimestevihkaja"); "Hephaistos ja Zeus" (dialoogid). Tõlkinud Paul Kees – Vanakreeka kirjanduse antoloogia, Varrak, Tallinn 2006, lk 415–421 ja kommentaarid lk 596–598; ISBN 9789985311295 ja ISBN 9985311299
* "Konsonantide kohtuasi Sigma poolt Tau vastu seitsme vokaali eesistumisel", Keel ja Kirjandus 1–2, 2021, lk 11–16. Tõlkinud Neeme Näripä.
Longos

**Longos** (vanakreeka keeles Λόγγος; 2. sajand) oli kreeka kirjanik, kes arvatavasti pärines Lesboselt.

Longos on kirjutanud karjaseromaani "Daphnis ja Chloe" (eesti keeles ilmunud 1972 Paul Keesi tõlkes sarjas "Klassikalised lood").
AIDAaura

**AIDAaura** on kolmas AIDA-laevastiku ristluslaev, mis kuulub firmale Costa Crociere S.p.A. ja mida käitab laevakompanii Aida Cruises German Branch of Costa Crociere S.p.A.. Laev ehitati Aker MTW Werfti (praegune nimi Nordic Yards Wismar) laevatehases Saksamaal ja laeva ristis Warnemündes 12. aprillil 2003 Heidi Klum.
Laeva kodusadam on Genova Itaalias.

## Viited

## Välislingid
*AIDAaura koduleht (saksa keeles)
Nordic Yards

**Nordic Yards** on Saksamaa laevatehaste kontsern. Laevaehitamise kõrval on Nordic Yards ka mereplatvormide tootja. Peakorter asub Mecklenburg-Vorpommernis Wismaris Saksamaal.

Nordic Yardsi ainus omanik ja peadirektor oli Vitali Jussufov, Nordic Yards on asutatud pankrotti läinud Wadan Yardsi Saksa laevatehaste asemele.

2016. aastal ostis Nordic Yardsi aktsiad Genting Group Malaisiast 230,6 miljoni euro eest.

## Tütarettevõtted
### [[Nordic Yards Wismar]]
 

### [[Nordic Yards Warnemünde]]

### [[Nordic Yards Stralsund]]

## Viited

## Välislingid
*Nordic Yards (inglise, saksa ja vene keeles)
Jaroslav Peregrin

**Jaroslav Peregrin** (Jarda Peregrin; sündinud 1957) on tšehhi loogik.

Ta töötab Karli Ülikoolis loogika professorina.

## Teosed
*1997 Peregrin, Jaroslav: Structure and meaning. *[[Semiótica]]* 113(1/2): 71–88. 
*2011 Logic as based on incompatibility. In: Peliš, Michal; Punčochář, Vit (eds.), ''Logica yearbook 2010'', p. 157–168.

## Viited

## Välislingid
*Tema koduleht
Jakob Sildnik

**Jakob Sildnik** (4. veebruar 1883 – 25. märts 1973) oli eesti fotograaf ja filmimees. 

Sildnik elas Tartus. 1923. aastal valmis tal koostöös Fjodor Ljubovskiga Eesti esimene lühidraama "Must teemant".

Jakob Sildnik tapeti 1973. aastal röövi käigus. 

## Välislingid

*Esimesed eesti kaadrid 1896–1939
*Sildnikute sugupuu
Uus Maailm (film 2011)

**"Uus Maailm"** on Eesti 2011. aasta dokumentaalfilm, mille on lavastanud Jaan Tootsen. Filmi keskmes on Tallinnas asuvas Uue Maailma linnaosas tegutseva Uue Maailma Seltsi elu viie aasta jooksul.

## Osalemine festivalidel
*Oktoober 2010: Jihlava rahvusvaheline dokumentaalfilmide festival (Tšehhi), programm "Between the Seas"

## Tunnustus
* 2012. aasta jaanuaris kuulutas Eesti Filmiajakirjanike Ühing filmi aasta filmiks 2011.

## Viited

## Välislingid
*Tiit Tuumalu "Film näitab uue maailma sünni võlu ja valu". Postimees, 6. oktoober 2011
*Tiit Tuumalu "Jaan Tootsen: "Uus Maailm 20 aastat hiljem..."? Kõlab hästi!". Postimees, 6. oktoober 2011
*Mart Niineste "Uutmoodi vanas maailmas". Eesti Päevaleht, 10. oktoober 2011
*Põim Kama "Linastus unistus uuest maailmast". Tartu Postimees, 11. oktoober 2011
*Jürgen Rooste "Loodusdokumentaal kodanikuühiskonnast". Sirp, 13. oktoober 2011
*Veiko Märka "Joosep Toots tegutseb jälle". Eesti Ekspress, 14. oktoober 2011
*Kristiina Davidjants "Idealistist kasvab Täiskasvanu". Linnaleht, lk 22, 28. oktoober 2011
* Jaanus Kulli "Režissöör Jaan Tootsen: viis aastat dokfilmi teha oli nagu koeraelu". Õhtuleht, 6. jaanuar 2012
* Olev Remsu "Lavastatud Uus Maailm" Sirp, 16. märts 2012
Anton Arumäe

**Anton Arumäe** (sündinud **Anton Dreimann**; 12. august 1892– 9. juuli 1957) oli esimene Eesti liikluspolitseinik.

Ta määrati ametisse 1. aprillil 1929 ja reguleeris liiklust Pärnu maantee ja Estonia puiestee ristumise kohal Vabaduse väljakul. Anton Arumäe arreteeriti 1. mail 1945 ja mõisteti 10 aastaks vangilaagrisse.
Petšeneegid

**Petšeneegid** olid petšeneegi keelt kõnelnud turgi rändhõimud. Mitmete uurijate arvates kuulus petšeneegi keel turgi keelte oguusi rühma

Antropoloogiliselt oli petšeneegid kaasaegsete kirjelduste kohaselt europiidid.

Esimest korda on petšeneege mainitud Hiina allikates 7. sajandil. Siis elasid nad Sõr-Darja ääres. Naaberrahvaste survel alustasid nad millalgi aastatel 790–850 lääne poole rändamist. 889. aastal ületasid nad Volga. 895. aastal saavutasid nad koos Bulgaaria tsaari Simeon I-ga võidu Musta mere põhjarannikul Etelközis elanud ungarlaste üle, kes seejärel suundusid üle Karpaatide tänapäeva Ungari territooriumile.

10. sajandil võitlesid petšeneegid Kiievi-Vene ja Kasaari kaganaadiga. Pärast Kasaari kaganaadi purustamist Svjatoslav I poolt 965. aastal saavutasid petšeneegid võimu Volgast lääne pool asuvate stepialade üle. 968. aastal piirasid nad Kiievit, kuid ei suutnud seda vallutada. 972. aastal tapsid nad Kiievi-Vene suurvürsti Svjatoslav I, kes pöördus tagasi sõjakäigult Bütsantsist.

1036. aastal said petšeneegid Jaroslav Targalt lüüa. 11. sajandi keskpaiku liikusid nad kumaanide survel lääne poole Doonau äärde. 1091. aastal lõid bütsantslased Alexios I-se juhtimisel koos kumaanidega Bütsantsi riiki tunginud petšeneege Maritsa jõe orus (tänapäeva Lõuna-Bulgaaria) Levounioni lahingus.

Valahhias eksisteeris viimane petšeneegide riik kuni 1171. aastani, mil kumaanid selle vallutasid.

2. aastatuhande alguses kaotasid nad oma etnilise identiteedi ja assimileerusid teiste rahvaste, eelkõige ungarlaste ja bulgaarlaste sekka. Osadest petšeneegidest kujunesid gagauusid. 15. sajandil võtsid Ungaris mõned inimesed perekonnanimeks Besenyö, mis on petšeneegide nime ungarikeelne vaste.

## Viited
Albert-Johannes Ottisaar

**Albert-Johannes Ottisaar** (5. september 1906 Narva – 28. mai 1942 Sverdlovsk, Venemaa, hukati) oli Eesti sõjaväelane (kapten) ja politseinik.

Ta oli politsei ratsareservi komissar ja Tallinna-Harju prefektuuri riviõppuse üldinstruktor. 

Albert-Johannes Ottisaar arreteeriti NKVD agentide poolt 14. juunil 1941 Tallinnas. Mõisteti surma ja hukati.

## Tunnustus
*Kotkaristi teenetemärgi IV klass (17. veebruar 1936)
*Valgetähe teenetemärgi IV klass (21. juuni 1937)
*Kaitseliidu Valgeristi III klass
*Poola Hõbe Teeneterist  (09.05.1932)
*Eesti Punase Risti mälestusmärgi II järgu II aste Nr. 684  (06.02.1936)

## Välislingid
*Ohvitseride andmekogu
Eduard Aasmäe

**Eduard Aasmäe** (kuni 1935 **Eduard Amann**; 5. jaanuar (vkj)/ 17. jaanuar 1896 Märjamaa kihelkond, Läänemaa – 10. veebruar 1942 Krasnojarsk, Vene NFSV) oli Eesti politseinik.

Ta teenis Tallinna ratsapolitseis alates 1920. aastast. 5. detsembril 1924 Nehatu vallas kommunistidega peetud tulevahetuses sai ta haavata. 

Eduard Aasmäe arreteeriti NKVD poolt 3. oktoobril 1940 Tallinnas. 5. märtsil 1941 mõistis Nõukogude sõjatribunal talle 8 aastast vangistust koos 3 aasta poliitiliste õiguste kaotusega. Suri vangilaagris. 

## Tunnustus
*Kotkaristi V klassi teenetemärk (17. veebruaril 1936)

## Välislingid
*Eesti kommunismiohvrid 1940–1991
*Ohvitseride andmekogu
Eduard Loovere

**Eduard Loovere** (sündinud **Eduard Sernov**; 12. oktoober 1884 Erastvere vald, Võrumaa – 4. august 1942  Sosva vangilaager, Sevurallag, Sverdlovski oblast, NSV Liit) oli Eesti politseinik.

Ta töötas Tartu kriminaalpolitseis alates 1908. aastast. Alates 1925. aasta märtsist oli ta kriminaalkomissar Tallinnas.

Arreteeriti NKVD poolt Tallinnas. Surmaotsus.

## Tunnustus
*Eesti Punase Risti II järgu II astme teenetemärk, 20. veebruar 1933

## Viited
Nigul Pääbo

**Nigul Pääbo** (**Nikolai Pääbo**; 27. november 1895 Tallinn – 30. detsember 1981 Lund, Rootsi) oli Eesti politseinik.

Ta oli aastail 1928–1940 Viru-Järva kriminaalkomissar.

## Tunnustus
*1939 Valgetähe IV klassi teenetemärk

## Välislingid
*Ohvitseride andmekogu
Juhan-Voldemar Vau

**Juhan-Voldemar Vau** (17. november 1891 Võnnu vald, Läänemaa – 20. aprill 1942 Sevurallagi vangilaager, Sverdlovski oblast) oli Eesti politseinik.

Juhan-Voldemar Vau töötas alates 1909. aastast kriminaalpolitseis, lõpetas politseikoerte dresseerimise kursuse. Ta oli alates 1923. aastast piirivalve koerte kasvatus- ja õppeasutuse juhataja ja õpetaja kohusetäitja.

2. juulist 1924 oli Voldemar Vau Politsei Peavalitsuse kriminaalpolitsei osakonna juhataja, 1926–1932 kriminaalpolitsei komissar Haapsalus ja 1932–1940 Pärnus. 

Arreteeriti NKVD poolt 14. juunil 1941 Pärnus. Surmaotsus.

## Tunnustus
*Eesti Punase Risti V klassi teenetemärk, 24. veebruar 1938

## Viited
Jaan Holts

**Jaan Holts** (27. juuli 1893 – 1. detsember 1924 Tallinn) oli Eesti politseinik.

Holts oli Tallinna 5. politseijaoskonna vanemkordnik. Ööl vastu 1. detsembrit 1924 seisis ta postil Endla ja Koidu tänava nurgal. Talle tungis kallale salk kommuniste, hakates kiskuma ära relvi. Holtsi vastuhakkamisel surmati ta kohapeal.

Holts maeti Rahumäe kalmistule.
Lahkuv rühm

Keemias tähistab mõiste "**lahkuv rühm**" orgaanilise molekuli osa, mis keemilise reaktsiooni käigus eraldub (lahkub) molekulist koos elektronpaariga; see on keemilise sideme heterolüütilise katkemise protsess.

Näiteks alifaatse nukleofiilse asenduse reaktsioon, alküülbromiidi R-Br hüdrolüüs: 
:R-Br + OH- → R-OH + Br-  
Siin leeliselistes tingimustes R-Br molekuli atakeerib nukleofiil OH- ja lahkuv rühm on Br-. Seega lahkuv rühm on see, mida asendab nukleofiil. Bromoetaani korral toimub hüdrolüüs bimolekulaarse nukleofiilse asendusreaktsiooni (S<sub>N</sub>2) mehhanismi järgi:

Lahkuv rühm võib olla kas anioon (Cl-, Br-, I-) või eelnevalt protoneeritud molekuli korral (nt R-O+H2, R-O+RH) lahkub neutraalne molekul (H2O, ROH). Reeglina on paremini stabiliseerunud anioonid paremad lahkuvad rühmad ja vastavad ühendid on reaktsioonivõimelisemad.

Mida stabiilsem on lahkuv rühm, seda paremini ta lahkub, ja nii saab olulisemad lahkuvad rühmad reastada järgmiselt: 
:TsO- > I- > Br- > H2O > Cl- > (F-, HO-, H2N-, RO-)
Halvad lahkuvad rühmad (nt sulgudes toodud) saab muuta paremini lahkuvateks kasutades nende muundamist kas asendus-(derivatiseerimis-)reaktsiooni abil või kasutades katalüsaatorit. Halva lahkuva rühma muundamine heaks lahkuvaks rühmaks enne nukleofiilse asenduse reaktsiooni on laialdaselt kasutatav võte orgaanilises sünteesis.

Suurepärased lahkuvad rühmad on triflaat (-OSO2CF3), fluorosulfonaat (-OSO2F), tosülaat (-OSO2(C6H4)CH3), mesülaat (-OSO2CH3) jmt. Näiteks kasutatakse alküülalkoholide (R-OH) korral üleviimist tosülaadiks (R-OTs), kuna SN2 reaktsioonis on OH- halb lahkuv rühm võrreldes tosülaadiga (TsO-).

Lahkuva rühma mõju on S<sub>N</sub>2 ja S<sub>N</sub>1 reaktsioonide korral samasugune. SN1 tüüpi reaktsioonides on üheks oluliseks faktoriks moodustuva lühiealise karbokatioonse intermediaadi stabiliseeritus (hüperkonjugatsioon, konjugatsioon) ja teiseks faktoriks on lahkuva rühma stabiliseeritus. Seejuures lahkuva rühma elimineerumine üksiksideme heterolüüsil on karbokatioonse reaktsiooni kiirust limiteerivaks staadiumiks.
## Näiteid
1. Alkoholide halogeenimisel saab halva lahkuva OH-rühma kasutades reagendina SOCl2 või PCl3 muuta reaktsiooni käigus (*[[in situ]]*) vastavaks väävelhappe või fosforhappe estriks, mis on paremad lahkuvad rühmad: 
:R-OH + SOCl2 → R-O-SOCl → R-Cl + SO2 +HCl (S<sub>N</sub>i mehhanism)
2. Alkoholide prootonhappe-katalüütiline reaktsioon: 
: R-OH + H+ \to R-O+H2 ja edasi R-O+H2 + Br- \to R-Br + H2O
3. Lewisi hape katalüüsib näiteks elektrofiilse liitumise reaktsiooni ja Friedel-Craftsi alküülimist: 
:PhCH2Cl + CH2=CR2 + ZnCl2 → PhC+H2 + ZnCl3- → PhCH2CH2-CClR2 + ZnCl2 
4. S<sub>N</sub>2 asendusreaktsioonides kasutatakse alküülalkoholide (R-OH) korral üleviimist tosülaadiks (R-OTs), kuna SN2 reaktsioonis on OH<sup>-</sup> halb lahkuv rühm võrreldes tosülaadiga (TsO-). 
:R−OH + Ts−Cl → R−OTs + HCl

## Vaata ka
*Nukleofiilne asendusreaktsioon
*Derivatiseerimine
Samsung Galaxy Ace

**Samsung Galaxy Ace** on elektroonikatootja Samsung Electronics puutetundliku ekraaniga nutitelefon, mis kasutab Google'i Androidi operatsioonisüsteemi.

*Galaxy Ace* kuulutati välja jaanuaris 2011 ja toodi turule kuu aega hiljem, veebruaris 2011. Galaxy Ace'i eelkäija oli Galaxy 3.

*Galaxy Ace* on saadaval musta või valget värvi korpusega. Galaxy Ace sarnaneb väga iPhone 4-ga. Telefon on väga kerge (113 g) ja kiire reageerimisajaga.

## Riistvara
Seadmel on 3,5-tolline (9&nbsp;cm) 16 miljoni värviga puutetundlik HVGA-ekraan, lahutusvõimega 320 × 480 pikslit (165 ppi). Ekraan on kriimustuskindel. Puutetundlik osa on mõeldud kasutamiseks paljaste näppudega (ei tööta enamasti kinnastega). Ekraanil on sensor, mis lülitab ekraani välja, kui telefon kõrva äärde panna. Telefonil on üks tavaline ja kaks puutetundlikku nuppu ning kiirendusandur, mis pöörab ekraanipilti telefoni pööramisel vertikaalasendist horisontaalasendisse või vastupidi.

Galaxy Ace toetab GPRS, EDGE, 3G, HSDPA 7.2 Mbps mobiilsidetehnoloogiaid ning Bluetooth 2.1 ja WLAN-i, niisamuti Wi-Fi 802.11 b/g/n võrke, DLNA-d ja tulipunkti (*hotspot*).

Telefonil on Li-Ion 1350&nbsp;mAh aku. Võrreldes mitmete nutitelefonidega on Galaxy Ace'i aku võrdlemisi vastupidav. 2G-võrgus kestab aku ooteajal kuni 640 tundi, 3G-võrgus kuni 420 tundi. 2G-võrgus lubab tootja kõneaega kuni 11 tundi ja 3G-võrgus 6,5 tundi.

Galaxy Ace'il on 800&nbsp;MHz ARM 11 protsessor ja 280 MB muutmälu.
Sisseehitatud mälu on 158 MB. Galaxy Ace toetab microSD-mälukaarti (kuni 32 GB), telefoniga tuleb kaasa 2 GB mälukaart.

Galaxy Ace'il on 5 MP LED-välguga ja automaatteravustamisega fotokaamera. Kuigi telefoni pole taskulambiga varustatud, saab kaamera välku väga efektiivselt taskulambina kasutada, vaja on ainult Android Marketist taskulambi rakendus alla laadida.

## Operatsioonisüsteem
Galaxy Ace kasutab Google'i Androidi tarkvara. Poest ostes saab telefoni Android 2.2 versiooniga. Operatsioonisüsteemi on võimalik uuendada. Praeguseks on uusim versioon Android 2.3.7. Tarkvara uuendamisega tuleks olla ettevaatlik, sest võite ilma jääda tootja garantiist või telefoni ära rikkuda. Internetis leiduvad versioonid ei pruugi olla tootjal veel ametlikult välja lastud – see tähendab, et tegemist võib olla testitava versiooniga.

## Lisad ja vidinad
Nagu igas Androidiga telefonis on ka Galaxy Ace'il juurdepääs Android Marketile, kust saab alla laadida tasuta ja tasulisi rakendusi.

Telefonil on GPS, mis kasutab Google Mapsi. Samuti on olemas Social Hub, mis koondab erinevaid suhtluskanaleid; lihtne on e-kirju lugeda või Facebookis suhelda ja informatsiooni leida. Galaxy Ace võimaldab häälkäskudega otsingute tegemist Google'ist.

Telefonil on üsna tugev kõlar, 3,5&nbsp;mm pistikupesa kõrvaklappide ühendamiseks ja Micro USB 2.0 port. Galaxy Ace toetab FM-raadiot, olemas on ka Java tugi. Telefonil on veel HTML-veebibrauser, stopper, kalender, kalkulaator, diktofon, automaatne klahvilukk ja dokumendivaatur, mis toetab DOC/DOCX-, XLS/XLSX- ja PPT-failivormingut.

## Viited
Mojāhedīn-e Khalq

**Mojāhedīn-e Khalq** (MEK), tuntud ka kui *The People's Mujahedin of Iran* (PMOI), on suurim ja sõjakaim rühmitus, mis toetab islamirežiimi kukutamist Iraanis.
 
## Ajalugu

MEK-ile pani aluse 1960. aastatel grupp üliõpilasi, võitlemaks riigi läänemeelse juhi Shah Mohammad Reza Pahlavi režiimi vastu. Rühmitus osales 1979. aasta islamirevolutsioonis, mis kukutas Shah’i ning asendas selle Ajatolla Khomeini šiiitliku režiimiga. Ometi läks MEK-i ideoloogia – segu marksismist, feminismist ja islamismist – kiiresti Khomeini režiimiga vastuollu, mistõttu 1981 aeti organisatsioon Iraani-Iraagi piirile ning nad asusid ümber Pariisi, kust alustasid Iraagi toetamist kaheksa-aastase Khomeini-vastase sõja vältel. 

1986. aastal viidi Prantsusmaa sunnil peakorterid Iraaki, kus tegutseti USA sissetungini aastal 2003. Sama aasta juunis arreteerisid Prantsusmaa võimud Pariisi lähedal 160 MEK-iga seotud inimest, sealhulgas Maryam Rajavi. USA välisministeerium lisas MEK-i terrorirühmituste nimekirja 1997. aastal  ning Euroopa Liit aastal 2002, sest nende korraldatud rünnakutes hukkusid tihtipeale tsiviilisikud.

1970. aastatel korraldas rühmitus Iraani territooriumil mitmeid terrorirünnakuid, mille käigus hukkus nii tsiviilisikuid kui ka mitu USA sõjaväelast. 1979. aastal toetati USA saatkonna ülevõtmist Teheranis. 1981. aastal õhkis MEK Islami Vabariikliku Partei (*The Islamic Republic Party*) peakontoris ja peaministri kabinetis pommid, mis tapsid ligikaudu 70 Iraani kõrget ametnikku, sealhulgas president Mohammad-Ali Rajaei ja peaminister Mohammad-Javad Bahonari. Aprillis 1992 rünnati peaaegu samaaegselt Iraani saatkondi 13 riigis, toetamaks Saddam Husseini Iraagi kurdide ja šiiitide ülestõusu mahasurumist aastal 1991. MEK on võtnud vastutuse Iraani vanglasüsteemi juhi Asadollah Lajevardi mõrva eest aastal 1998 ja Iraani relvajõudude peastaabi ülema asetäitja Ali Sayyad Shirazi mõrva eest aastal 1999. 2000. aasta veebruaris korraldati Operation Great Bahmani käigus 12 relvastatud operatsiooni erinevate sõjaväeobjektide ja valitsuse hoonete vastu ning rünnati president Mohammad Khatami Teheranis asuvat paleed. 

Alates 2001. aasta lõpust on MEK-i terroritegevus vähenenud.

MEK-i peamine juht on Maryam Rajavi, tema abikaasa Massoud Rajavi korraldab rühmituse sõjaliste jõudude tegevust. Maryam Rajavi, sündinud 1953. aastal Iraani kõrgema keskklassi perekonda, liitus organisatsiooniga 1970. aastate algul Teheranis. Pärast rühmitusega Pariisi asumist 1981. aastal valiti Maryam Rajavi MEK-i ühiseks juhiks, hiljem sai temast ka relvajõudude ülema asetäitja.

Eri allikate andmetel varieerub liikmete arv vahemikus 3000 – 10 000. USA ajutrusti, Välissuhete Nõukogu hinnangul oli aastal 2005 MEK-il ~10 000 liiget, kellest kolmandik või koguni pool olid võitlejad. Ajutrust arvab, et nüüdseks on liikmete arv pisut kahanenud. 

## Viited


## Kirjandus
*Abrahamian, Ervand. „The Iranian Mojahedin“, Yale: Yale Universisty Press. 1989.

## Välislingid
* Massoud Rajavi
* Maryam Rajavi
* MEK Compound
Major League Soccer

**Major League Soccer** (**MLS**) on USA ja Kanada klubijalgpalli kõrgeim liiga.

Liiga on asutatud 1993. aastal. Esimene liigahooaeg toimus 1996. aastal.

Liigas mängib 26 USA ja kolm Kanada klubi. 15 klubi kuulub Idakonverentsi ja 14 klubi Läänekonverentsi.

MLS-i hooaja finaalmäng on MLS Cup.

## Klubid
*Seisuga juuli 2023*

; Märkused

# Mitmeotstarbeline staadion


## Mängijate rekordid
Arvestatud ainult põhihooaja mänge. **Paksus kirjas** on ka praegu MLS-i mängivad jalgpallurid.

*Seisuga 17. juuli 2023*

## Meistrid

* 1996: D.C. United
* 1997: D.C. United
* 1998: Chicago Fire
* 1999: D.C. United
* 2000: Kansas City Wizards
* 2001: San Jose Earthquakes
* 2002: Los Angeles Galaxy
* 2003: San Jose Earthquakes
* 2004: D.C. United
* 2005: Los Angeles Galaxy
* 2006: Houston Dynamo
* 2007: Houston Dynamo
* 2008: Columbus Crew
* 2009: Real Salt Lake
* 2010: Colorado Rapids
* 2011: Los Angeles Galaxy
* 2012: Los Angeles Galaxy
* 2013: Sporting Kansas City
* 2014: Los Angeles Galaxy
* 2015: Portland Timbers
* 2016: Seattle Sounders FC
* 2017: Toronto FC
* 2018: Atlanta United FC
* 2019: Seattle Sounders FC
* 2020: Columbus Crew
* 2021: New York City FC
* 2022: Los Angeles FC

**Enim meistritiitleid:** 

## Viited

## Välislingid
* Ametlik koduleht
California Ülikool Irvine'is

**California Ülikool Irvine'is** on California Ülikooli süsteemi kuuluv ülikool Ameerika Ühendriikide California osariigi Orange'i maakonnas Irvine'is.

Asutatud 1965. aastal.

Selles ülikoolis on töötanud Rein Taagepera.
Estcoy-13

**Estcoy-13** oli Eesti jalaväekompanii, mis osales NATO juhitud sõjalisel operatsioonil Afganistanis alates novembrist 2011 kuni maikuuni 2012.

Kompanii kuulus Šoti rügemendi 3. pataljoni (*Black Watch, 3rd Battalion, Royal Regiment of Scotland*) lahingugruppi.

Kompanii baseerus Helmandi provintsi Nād ‘Alī ringkonnas ja seda juhis major Kaido Kivistik. Väeüksus mehitab patrullbaasi Wahid, kahte kontrollpunkti Limbang ja Brekna ning Loy Mandahi küla.

2004. aastal moodustatud Estcoy-13 koosnes Scoutspataljoni C-kompanii ja Vahipataljoni kaitseväelastest.

Estcoy-13 mehed naasid Eestisse 26. mail 2012. Afganistanis jätkas teenistust Estcoy-14.

## Väljaõpe
13.–23. septembrini 2011 korraldati Ida-Virumaal Sirgalas õppus BAM-11. Afganistani suunduva Eesti kontingendiga koos osales väljaõppeharjutustel rahvuslik toetuselement NSE-12. Lisaks osaleti 27. septembrist kuni 4. oktoobrini Lätis Ādaži polügoonil iga-aastasel õppusel Teraskilp

## Missioonid
ESTCOY-13 põhiülesanneteks oli vastase häirimine ja eksitamine koostöös Ühendkuningriigi luurerühma ja snaiprigrupiga. Osaleti teede puhastamistel isevalmistatud lõhkekehadest (*IED – Improvised Explosive Device*), et avada teed liikumiseks lõunast tulevatele Afganistani armee ja politsei üksustele.

Detsembrist jaanuarini osalesid Estcoy-13 liikmed koos Afganistani julgeolekujõudude ja Helmandi Väekoondise üksustega koostööoperatsioonis *Talvevõit*. Igapäevaste patrullide käigus avastati kuus peidikut, mis sisaldasid tulirelvi, laskemoona ja erinevaid lõhkekehade valmistamiseks vajaminevaid komponente.

Jaanuaris kümnepäevalise ühisoperatsiooni Vapper Tiiger (Loy Mandah ja Lashkar Gah vahelise magistraaltee puhastamine) käigus tehti kahjutuks kümme isevalmistatud lõhkekeha. Avastati 17 peidikut ebaseaduslike relvade, laskemoona ja lõhkekehade valmistamise komponentidega.

## Vigastused
25. detsembril 2011 sai eesti kaitseväelane kergelt haavata omatehtud lõhkekeha osalises plahvatuses.

24. jaanuaril ja 1. veebruaril 2012 ründasid mässulised Estcoy-13 jalgsi patrulli, mille käigus said kaitseväelased raskelt haavata.

## Avalik tähelepanu
Jaanuaris 2012 külastas Eesti sõdureid Afganistanis Riigikogu riigikaitsekomisjoni delegatsioon, koosseisus Mati Raidma, Aivar Riisalu, Marianne Mikko, Lauri Laasi ja Ülo Tulik.

Iseseisvuspäeva eel kohtusid Balti Kaitsekolledžis telesilla vahendusel Eesti kaitseväelastega president Toomas Hendrik Ilves ja kaitseväe juhataja brigaadikindral Riho Terras.

## Vaata ka
* Eesti NATO sõjalistes operatsioonides
* Scoutspataljon

## Viited

## Välislingid
* FOTOD: President Ilves käis Paldiskis Afganistani sõitvate kaitseväelastega kohtumas. DELFI
* Vahur Koorits. FOTOD: Kaitseväelased Afganistanis võtsid uue aasta vastu teenistuskohtadel. DELFI, 01. jaanuar 2012
Kaubahoov

**Kaubahoov** ehk **ärihoov** ehk **passaaž** on siseõuega või käiguga kauplemispaik hulga kauplustega.

## Vaata ka
* Karavanserai
* Postijaam
* Turg
* Kuressaare kaubahoov
* Paide kaubahoov
* Tartu Kaubahoov
Mustamäe II mikrorajoon

**Mustamäe II mikrorajoon** on Mustamäe asumi allasum Tallinnas Mustamäe linnaosas. Asum piirneb Ehitajate, Akadeemia, Eduard Vilde, Kadaka ja A. H. Tammsaare teega.

Mustamäe II mikrorajooniga külgnevad Mustamäe asumi I ja IV mikrorajoon ning Kadaka asumi Akadeemia ja Kadaka II kvartal. Allasumi-keskus Mustamäe Kultuurikeskus Kaja paikneb E. Vilde tee ääres. 

Asumisiseseid kergliiklusteid (peateed) on 1,4 kilomeetrit.

Mikrorajooni idaossa jääb 19,3 hektarile Kadaka parkmets, kus peamiselt kasvavad okaspuud (mänd).

## Ühistranspordiühendus
Mustamäe II mikrorajooni sõidavad liinibussid: 9, 20, 20A, 24, 36 (Eduard Vilde tee); 10, 12, 13, 26, 26A, 27, 28, 33, 61 (Tammsaare tee); 10, 26, 26A, 28 (Ehitajate tee); 9, 11, 20, 20A, 23, 36 (Akadeemia tee); 13 (Kadaka tee).

Trollibussid: 1, 2 Trollibuss nr 2 lõpetas töö 2011 talvel, 5 (Eduard Vilde tee). 

Allasumisse jäävad mööda Eduard Vilde teed liikudes peatused *Akadeemia tee* ja *Kaja*. Ehitajate tee äärde jääb *E.Vilde tee* ja Kadaka teele *Kadaka*.

## Ettevõtlus ja endised asutused
Sellesse mikrorajooni Eduard Vilde tee äärde (124) rajati Mustamäe esimene mitmeotstarbeline ühiskondlik kaubanduskeskus. Madalas kandilise U-kujulise asetusega hoonetes paiknesid Tallinna I Toidukaubastu toidukauplus Tuluke, teenindusettevõtted (nt teeninduskombinaadi Kiir keemiline puhastus), restoran ja kohvik Schwerin ning Mustamäe Mängude Maja. Lähedusse jäi ka piirkonna ainuke kino Kaja.

## Lasteaiad ja koolid
Piirkonda on rajatud kaks lasteaeda ja üks kool. Täna tegutsevad mikrorajoonis Lasteaed Männikäbi (endine *Tallinna 118. Lastepäevakodu*, avatud 1967) asukohaga Kadaka tee 115 ja Kadaka (*Tallinna 119. Lasteaed*, avatud 1967) Akadeemia tee 66.

Aastal 2007. lõpetas piirkonnas tegevuse vene õppekeelega Tallinna 63. Põhikool (Eduard Vilde tee 120). Samas hoones asus ka *Tallinna Linna Oktoobri Rajooni RSN Täitevkomitee Haridusosakond*.

Aadressil Kadaka tee 153 asusid nõukogude ajal Lastekodu nr. 3 ja Eriinternaatkool nr. 2 (tänane Tallinna Lastekodu).

## Asutused mikrorajoonis
* Spordiklubi Rafter. Kadaka tee 131
* Tallinna Lastekodu (Mustamäe Keskus). Kadaka tee 153
* Tallinna Männikäbi Lasteaed. Kadaka tee 155
* Mustamäe Kultuurikeskus Kaja (endine kino Kaja). Vilde tee 118
* Haabersti Vene Eragümnaasium ja Haabersti Eramuusikakool. Vilde tee 120
* Y2K Ararat kauplus (endine kauplus Tuluke). Vilde tee 124 
* Peetri Pizza. Vilde tee 128
* Maitimi spordiklubi. Vilde tee 139
* Tallinna Kadaka Lasteaed. Akadeemia tee 66

## Viited

## Välislingid
* Mustamäe Linnaosa arengukava 2007 – 2015. Tallinna Linnavolikogu, Tallinna Linnavalitsus, Mustamäe Halduskogu, Mustamäe Linnaosa Valitsus. Tallinn; Mustamäe 2007.
* Mustamäe II mikrorajoon (Tallinn). Wikimapia
* Mustamäe kaart. Tallinn
Voldemar Press

**Voldemar Press** (sündinud 2. mail 1949 Rõuges) on Eesti maadlustreener.

## Treeneritöö
Lõpetas 1968 Tartu 16. Kutsekeskkooli ja töötas Tartu Kalevi Spordikoolis (1979–2002.) alates 2003. aastast spordiklubis Englas (EKR6. kutsetase). 2011. liitus treenerina uuesti Tartu Spordiselts Kaleviga.

Voldemar Press oli 1980. aastatel Eesti Spordiselts Kalev noortekoondise vanemtreener. Aastatel 1991–1996. kuulus Eesti Maadlusliidu treenerite nõukokku. Ta on tegutsenud maadluskohtunikuna (üleliiduline kategooria).

## Saavutused
### Treenerina
*Eesti meistrivõistlustel rohkem kui 160 medalit.
*Mitu korda Eesti meistrivõistluste meeskondlik tiitel.
*Rahvusvahelistel tiitlivõistlustel on Eestit esindanud üle 50 korra.
*Sportlastest on olümpiamängudele jõudnud kaks sportlast.

Õpilasi: Andreas Steinbach

## Tunnustus
* Eesti Spordiselts Kalev maadlustreeneri tunnustus kuus aastat.
* 2002. aastal tunnistati Spordiselts Kalevi parimaks treeneriks.
* Tartu Kalevi auliige. 
* Portugali Maadlusföderatsiooni teenetemedal 2000. aastal.
* Korduvalt pälvinud Eesti Maadlusliidu eduka treeneri tunnustuse.

## Lisaks
1999. aastast Valgemetsa laagri atesteeritud laagrijuht.

## Isiklikku
Vend Feliks Press on tulnud kahel ja poeg Kristjan Press neljal korral Kreeka-Rooma maadluses Eesti meistriks.

## Välislingid
*
II liiga 2011

**II liiga 2011** Eesti jalgpalli II liiga 2011. aasta hooaeg. II liiga on Eesti jalgpalli tugevuselt neljas liiga, mis jaguneb kaheks tsooniks – ida/põhi ja lõuna/lääs.

## II liiga ida/põhi

### Liigatabel

### Mängutulemused
### Edukamad väravakütid

## II liiga lõuna/lääs

### Liigatabel

### Mängutulemused
### Edukamad väravakütid

## Vaata ka
*Meistriliiga 2011
*Esiliiga 2011
*III liiga 2011
*IV liiga 2011

## Viited
California Ülikool San Diegos

**California Ülikool San Diegos** on California Ülikooli süsteemi kuuluv ülikool Ameerika Ühendriikides, San Diegos.

Asutatud aastal 1960.

Ülikooli struktuuri kuulub uurimiskeskus Scripps Institution of Oceanography.
August Ehrlich

**August Ehrlich** (10. september/23. september 1893 Krüüdneri vald – 1. september 1942 Solikamsk) oli eesti põllumees, seltskonnategelane ja poliitik.

Ta lõpetas aastal 1913 Hugo Treffneri Gümnaasiumi. Ta õppis aastatel 1913–1916 Tartu Ülikooli  agronoomia erialal.

Ta oli Sordiparanduse seltsi asjaajaja ja sekretär.

Ta oli Asutava Kogu, Riigikogu I ja II koosseisu saadik.

## Viited
Ndonga keel

**Ndonga keel** on bantu keel, mida kõneleb umbes 1 070 000 inimest Namiibias ja mõnel pool Angolas.

Soome misjonär Martti Rautanen lõi ndonga kirjakeele ja tõlkis Piibli osaliselt ndonga keelde.
Täpptaelik

**Täpptaelik** ehk **punkttaelik** (*Phellinus punctatus*) on taelikuliste sugukonda taeliku perekonda kuuluv seeneliik.

Seen kasvab lehtpuude (eelkõige pajude, toominga, sarapuu) elavatele või surnud tüvedele või okstele tihedalt liibununa. Viljakeha on mitmeaastane, puitunud, pruuni sametja pinnaga. Viljakeha läbilõige on padjakujuline. Pinnal nähtavad peened poorid on sageli viljakeha pinna suhtes kaldu.

Seen põhjustab ulatuslikku südamemädanikku.


Pilt:Täpptaelik 1.jpg
Pilt:Täpptaelik 2.jpg
Pilt:Täpptaelik 4.jpg


## Viited

## Välislingid
* 

* Täpptaelik eelistab kiivas kasvukohti Eesti Loodus
Martti Rautanen

**Martti (Martin) Rautanen** (10. november 1845 Aasiku küla, Ingeri – 19. oktoober 1926 Olukonda, Namiibia) oli Soome misjonär ja Soome Evangeelse Luterliku Kiriku misjonitöö pioneer Namiibias.

Rautanen on ndonga kirjakeele rajaja.
Wilma Rudolph

**Wilma Glodean Rudolph** (23. juuni 1940 – 12. november 1994) oli USA kergejõustiklane, kolmekordne sprindi olümpiavõitja.

Ta sündis paljulapselise pere kahekümnenda lapsena. Lapseeas põdes Wilma lastehalvatust ja oli ka muidu põdura tervisega. 12-aastaselt oli tema tervis, sealhulgas lastehalvatuse tagajärjel esialgu kõverdunud jalg, nii palju paranenud, et ta sai hakata sporti harrastama. Vanema õe eeskujul hakkas Wilma esialgu tegelema korvpalliga. Wilma juhtimisel tuli tema keskkooli korvpallivõistkond Tennessee osariigi meistriks.

1956. aastal Melbourne'i olümpiamängudel kuulus Wilma Rudolph pronksmedali võitnud USA 4×100 meetri jooksu teatevõistkonda. Neli aastat hiljem Rooma olümpiamängudel võitis ta kuldmedali nii 100 ja 200 meetri jooksus kui ka 4×100 meetri teatejooksus.

Pärast sportlaskarjääri lõppu töötas ta treeneri ja spordikommentaatorina.

Rudolph on valitud IAAFi kuulsuste halli liikmeks.

## Välislingid
*
Mario Roberto Álvarez

**Mario Roberto Álvarez** (14. november 1913 Buenos Aires – 5. november 2011 Buenos Aires) oli Argentina arhitekt.

Álvarez lõpetas 1936. aastal Buenos Airese ülikooli arhitektuurikooli. Tema esimese tööna valmis 1937. aastal Buenos Airese San Martini eeslinna haigla projekt. Aastal 1938 sai ta stipendiumi, mille toel suundus õppima ja töötama Belgiasse, Prantsusmaale, Saksamaale, Itaaliasse, Hollandisse ja Suurbritanniasse. Euroopas omandas ta kogemusi eelkõige ühiskondlike hoonete, sealhulgas haiglate projekteerimiseks.

Aastal 1939 pöördus Álvarez tagasi kodumaale, kus töötas algul avalike rajatiste ministeeriumis ning alates 1942. aastast Buenos Airese Avellaneda linnaosa arhitektina.

Aastal 1947 asutas Álvarez koos kahe kolleegiga arhitektuuribüroo MRA. Büroo esimene suurem töö oli 1954. aastal valminud San Martíni teatri projekt (hoone valmis 1960). Seejärel telliti büroolt ka kõrvalseisva San Martíni kultuurikeskuse projekt. Keskus valmis 1970.

Álvareze projekteeritud on muu hulgas Paraná jõe alune tunnel Paraná ja Santa Fe vahel (Raúl Uranga – Carlos Sylvestre Begnise tunnel, 1969), terasetootja Somisa peakontor Buenos Aireses (1977), Salto Grande pais (1979), palju büroohooneid, sealhulgas Buenos Airese börsi hoone (1977) ja IBMi Ladina-Ameerika peakontor (1980), elumajad ja hotellid Uruguays Punta del Estes. 

Aastal 1976 valiti Álvarez Ameerika arhitektide instituudi auliikmeks. 

1980. aastate majanduskriisi ajal tegi ta Leloiri Instituudile tasuta büroohoone projekti (1983). Tema tööde hulgas on ka Chacofi hoone, Buenos Airese American Expressi hoone, Costa Galana Hotel Mar del Platas, 1990. aastate alguses ehitatud Rosario börsi uus hoone, 1996. aastal valminud Torre Le Parc, mis oli kuni 2003. aastani Argentina kõrgeim hoone; Buenos Airese Hiltoni hotell (1999), Microsofti Ladina-Ameerika peakontor (2000).

Aastal 2003 võitis tema Jaapani Ōsaka põhjaosa ümberkujunduse projekt esimese auhinna.

Álvarezelt tellitud Grupo Financiero Galicia uue peamaja rajamine tekitas pahameelt, sest lammutati varasem ajaloolise väärtusega hoone. Álvarez leidis kompromissi ja jättis uues projektis osa vana fassaadi elemente alles.

Tema 2000. aastate tööde hulgas olid Córdoba rahvusvahelise lennujaama terminal, Torre Aqualina Rosarios, mis oli valmides 2009. aastal Argentina kõrgeim ehitis väljaspool Buenos Airest; Proa Foundationi kultuurikeskus ja kaljusse ehitatud Bariloche Hiltoni hotell.

## Álvareze projekteeritud hooneid

Pilt:San Martin Theatre 5010.jpg|San Martíni kultuurikeskus
Pilt:Somisa Building.jpg|Somisa peakorter
Pilt:Torre IBM Buenos Aires.JPG|IBM Argentina
Pilt:Buenos Aires - Retiro - Av. Leandro N. Alem - 200807.jpg|Büroohooned Buenos Aireses
Pilt:Torre Le Parc (Palermo).jpg|Torre Le Parc 
Pilt:Banco de Galicia Buenos Aires.jpg|Grupo Financiero Galicia hoone


## Viited

## Välislingid
* MRA koduleht
II liiga 2009

**II liiga 2009** oli Eesti jalgpalli tugevuselt kolmanda liiga II liiga 2009. aasta hooaeg.

## II liiga ida/põhi
### Liiga tabel

### II liiga ida/põhi üleminekumängud
### Mängutulemused
#### Edukamad väravakütid

## II liiga lõuna/lääs

### Liiga tabel

### II liiga lõuna/lääs üleminekumängud
### Mängutulemused
#### Edukamad väravakütid

## Vaata ka
*Meistriliiga 2009
*Esiliiga 2009
*III liiga 2009
*IV liiga 2009
Margus Rääk

**Margus Rääk** (sündinud 29. augustil 1981 Tartus) on Eesti maadleja. 

## Saavutused
Margus Rääk saavutas 17-aastaselt Eesti meistrivõistlustel 1999. aastal esikoha Kreeka-Rooma maadluses kehakaalus 69 kg.

Tartumaa parim maadleja 2010. aastal.
## Eesti meistrivõistlused
2000. aasta Eesti meistrivõistlused – 2. koht;

2005. aasta Eesti meistrivõistlused – 3. koht;

2006. aasta Eesti meistrivõistlused – 3. koht;

2010. aasta Eesti meistrivõistlused – 3. koht;

2012. aasta Eesti meistrivõistlused – 3. koht.
## Eesti noorte, kadettide ja juunioride meistrivõistlused
1999. aasta Eesti juunioride meistrivõistlused – 2. koht;
1999. aasta Eesti senior meistrivõistlused – 1. koht;
2000. aasta Eesti juunioride meistrivõistlused – 1. koht.
1999. aasta Eesti senior meistrivõistlused – 2. koht;

## [[Maailmameistrivõistlused Kreeka-Rooma maadluses]]
1997. aastal kadettide maailmameistrivõistlustel Kreeka-Rooma maadluses  Mariboris sai Margus Rääk 30 osavõtja hulgas 27. koha.

2001. aastal juunioride maailmameistrivõistlustel Kreeka-Rooma maadluses  Taškendis sai Margus Rääk 32 osavõtja hulgas 27. koha.

2000. aastal juunioride maailmameistrivõistlustel Kreeka-Rooma maadluses  Nantes sai Margus Rääk 32 osavõtja hulgas 29. koha.

## Rahvusvahelised turniirid
Põhjamaade meistrivõistlused

2000. aastal  Vaajakoskis saavutas Margus Rääk juunioride vanuseklassis 3. koha.

Kristjan Palusalu mälestusvõistlused 

1999. aasta – 6. koht.
## Lisaks
Margus Rääk kuulub spordiklubis Englas Voldemar Pressi treeninggruppi.

## Klubid
Tartu Kalev/Englas 

Östhammar BK 
## Viited

## Välislingid
* Margus Rääk – sporditulemused
Eeslaulja

**Eeslaulja** (ka *eestvõtja, eestütleja*) on inimene, kes regilaulus laulab vaheldumisi kooriga. Eeslaulja laulab uue värsirea, mida koor kordab kas täpselt või veidi varieerides, ühe- või mitmehäälselt.

Setu mitmehäälse rahvalaulu esitamiseks on minimaalselt vaja kolme inimest: eestütleja, killõ ja torrõ.

## Vaata ka
*Solist

## Viited
II liiga 2008

**II liiga** on Eesti jalgpalli tugevuselt kolmas liiga mis jaguneb kaheks tsooniks - ida/põhi ja lõuna/lääs.

## II liiga ida/põhi

### Liiga tabel

### II liiga ida/põhi üleminekumängud

:*Operi JK võitis kokkuvõttes 5:3.*

:*Narva JK Trans võitis kokkuvõttes 11:2 ja säilitas koha II liigas.*

### Mängutulemused

#### Edukamad väravakütid

## II liiga lõuna/lääs

### Liiga tabel

### II liiga lõuna/lääs üleminekumängud

:*Tartu SK 10 Premium võitis kokkuvõttes 2:2 võõrsilvärava reegliga.*

:*Tartu SK 10 Premium võitis kokkuvõttes 5:4 ja sai õiguse mängida II liigas.*

### Mängutulemused

#### Edukamad väravakütid

## Vaata ka
*Meistriliiga 2008
*Esiliiga 2008
*III liiga 2008
*IV liiga 2008
Aer

**Aer** (vananorra: *åre*) on veesõiduki (enamasti aerupaadi) liigutamiseks mõeldud abivahend.

Aerudega aerutatakse või sõutakse.

Aerud jagunevad ühe- ja kahelabalisteks. Enamasti kasutatakse paarisaere, kuid mõnedel veesõidukitel (süstad, kajakid, kanuud jt) ka üht aeru (millel võib olla aerulaba mõlemal pool otsas).

## Vaata ka
*mõla

## Viited
Euroopa Liidu kodakondsus

**Euroopa Liidu kodakondsus** hõlmab isiku ehk Euroopa Liidu liikmesriigi kodaniku ja institutsiooni ehk Euroopa Liidu vahelist kodakondsust.

Iga inimene, kellel on Euroopa Liidu liikmesriigi kodakondsus, on ühtlasi Euroopa Liidu kodanik. Euroopa Liidu kodakondsus loodi 1992. aastal Maastrichti lepinguga. Euroopa Liidu kodakondsus täiendab liikmesriikide kodakondsust, kuid ei asenda seda. Liidu kodanikel on asutamislepinguga antud õigused ja sellest tulenevad kohustused. Liidu kodakondsuse tähtsus seisneb asjaolus, et liidu kodanikel on ühenduse õiguse alusel reaalsed õigused. Vastavalt Euroopa Liidu lepingu teisele osale annab liidu kodakondsus järgmised põhilised õigused:
* õigus vabalt liikuda ja elada liikmesriikide territooriumil;
* õigus valida ja kandideerida Euroopa Parlamenti ning õigus valida ja kandideerida kohalikel valimistel oma elukohajärgses liikmesriigis;
* õigus saada kaitset diplomaatilistelt ja konsulaarasutustelt;
* õigus pöörduda petitsiooniga Euroopa Parlamendi poole;
* õigus pöörduda ombudsmani poole.

Liidu kodakondsus ei asenda liikmesriigi kodakondsust ning liikmesriikide kodakondsus on täielikult asjaomase liikmesriigi otsustada, nagu kinnitab Maastrichti lepingule lisatud deklaratsioon liikmesriigi kodakondsuse kohta. Seetõttu kehtestab iga liikmesriik – võttes nõuetekohaselt arvesse ühenduse õigust – kodakondsuse saamise ja selle kaotamise tingimused. Euroopa Liidul ei ole selles suhtes mingit pädevust.  

Euroopa Liidu kodanikul, kes on tähtajalise elamisõiguse alusel Eestis püsivalt elanud viis aastat järjest, on õigus ka alalisele elamisõigusele.

## Viited
Eridadi Mukwanga

**Eridadi Mukwanga** (12. juuli 1943 Kawanda – jaanuar 1998) oli Uganda poksija.

Mukwanga sai  kukk-kaalus (kuni 54 kg) 1968. aasta México olümpiamängude poksivõistlustel hõbemedali, kaotades finaalis Valerian Sokolovile (NSV Liit) .

## Viited
John Mugabi

**John Mugabi** (sündinud 4. märtsil 1940 Kampalas) on Uganda endine poksija.

Mugabi sai II kergekeskkaalus (kuni 67 kg) 1980. aasta Moskva olümpiamängude poksivõistlustel hõbemedali, kaotades finaalis Andrés Aldamale (Kuuba). 

Mugabi poksis detsembrist 1980 kuni novembrini 1991 ning uuesti detsembrist 1996 kuni jaanuarini 1999 elukutselisena. Ta osales kokku 50 kohtumisel ning võitis neist 42 (neist 39 nokaudiga) ja kaotas 7 kohtumist (neist 1 nokaudiga) ning viigistas 1 kohtumise. 

## Viited

## Välislingid
*
Prantsuse Lõunaalad

**Prantsuse Lõunaalad** (ametlikult **Prantsuse Antarktilised ja Lõunaalad**; prantsuse *Terres australes et antarctiques françaises*) on 1955. aastast Prantsusmaale kuuluv meretagune territoorium, mis koosneb paljudest väikestest saartest ning maa-alast Antarktika mandril.

Territooriumi pindala on 439 666 km², halduskeskus on Port-aux-Français. Sellest suurema osa moodustab Antarktikas asuv Adélie maa pindalaga 432 000 km². Ülejäänud saarte pindala on kokku 7666 km². Saartel ei ole alalist elanikkonda, asustajate arv sõltub aastaajast. Ühelgi saarel pole sadamat, lennukitel on võimalik maanduda neljas paigas.

Lõunaalade kõrgeimaks punktiks on 1850 meetri kõrgune Mont Ross.

2004. aasta detsembrist on Prantsuse lõunaaladel ka oma esindaja, asukohaga Saint-Pierre’is Réunioni saarel. Igal piirkonnal on vastutaja, kes peab arvet sündide-surmade üle ning täidab ühtlasi ka politseiametniku ülesandeid.

Peamised tuluallikad on kalandus ja jõevähkide püüdmine. Ülepüügi ohu tõttu on kalapüügiluba antud vaid vähestele kaluritele Réunioni saarel.

## Jagunemine
Saared ja osake Antarktikast jagunevad viieks alaks (sulgudes keskus):
* Kerguelen (Port-aux-Français) –  vulkaanilised saared India ookeani lõunaosas, Aafrikast kagus
* Saint Pauli ja Amsterdami saared (Martin-de-Viviès) – Kerguelenist põhja pool asuvad saared
* Crozet' saared (Alfred Faure) – saared India ookeani lõunaosas, Madagaskarist lõunas
* Adélie maa (Dumont d'Urville Station) –  Prantsusmaa osa Antarktika kontinendist
* Éparsesi saared (Saint-Pierre) –  saared Madagaskari rannikul

## Kliima

Kliima on Saint Pauli ja Amsterdami saartel ookeaniliselt tuuline ja väga niiske, Crozet' saartel tuuline, jahe, niiske ja pilvine, Kergueleni saartel ookeaniliselt jahe ja tuuline ning Eparsesi saartel valdavalt troopiline.

## Reisimine

Eesti kodanik võib viisavabalt Prantsuse Lõunaaladel viibida kuni 30 päeva.
## Madagaskari nõudlus Hajasaartele

2024. aasta oktoobris kinnitas Madagaskari president Andry Rajoelina taas soovi saada Prantsusmaalt tagasi Hajasaared, millele Madagaskar on alates 1973. aastast pretendeerinud.

## Viited
Fleetwood Mac

**Fleetwood Mac** on inglise-ameerika bluusi- ja rokkansambel, mis alustas tegevust 1967. aastal Londonis. 

## Ajalugu

Tegevust alustati bluusiansamblina, kuhu kuulusid hinnatud kitarristid Peter Green (kes oli ansambli juht ja laulukirjutaja), ja Jeremy Spencer, trummar Mick Fleetwood ja basskitarrist John McVie. Kahe viimase nimedest kombineeriti ka ansambli nimi. 1968 liitus kitarrist Danny Kirwan. Kirwan lahkus ansamblist kevadel 1970 ja tema asemele tuli Christine Perfect, hilisem Christine McVie. Greeni tervis halvenes LSD tarvitamise tõttu ja ta lahkus ansamblist 1970. aasta mai lõpus. Pärast Greeni ja Spenceri lahkumist ansamblist, jätkati kitarrist Bob Welchi ja klahvpillimängija Christine McViega. Pärast Welchi lahkumist liitusid ameeriklastest kitarrist Lindsey Buckingham ja laulja-laulukirjutaja Stevie Nicks, kes tõid ansambli muusikasse popmuusika mõju.

Varasest perioodist on tuntumad Greeni lood "Albatross" ja "Black Magic Woman" ning kaverversioon Little Willie Johni loost "Need Your Love So Bad".

Läbimurre õnnestus ansamblil aga 1975. aastal eponüümse albumiga "Fleetwood Mac" ning lugudega "Over My Head", "Say You Love Me" ja "Rhiannon". Album tõusis USA albumimüügiedetabeli tippu ja seda müüdi üle 5 miljoni eksemplari.

1977. aastal ilmunud järgmist albumit "Rumours" saatis veel suurem menu. See sai Grammy auhinna kui 1977. aasta parim album. Tuntumad hitid olid "Go Your Own Way", "Dreams", "Don't Stop" ja "You Make Loving Fun". 2003. aasta seisuga oli seda ainuüksi USAs müüdud üle 19 miljoni ja see oli teemantplaadiks tõusnud. Kogu maailmas ulatub müügiarv üle 40 miljoni ja on kõigi aegade albumimüügiedetabelis esikümnes.

1980. ja 1990. aastatel ansambli ilmus ansamblil vähem albumeid. Suur edu saatis 1987. aasta albumit "Tango in the Night".

1998. aastal lahkus ansamblist Christine McVie.

## Stuudioalbumid

*Peter Green's Fleetwood Mac (Blue Horizon, 1968)
*Mr. Wonderful (Epic, 1968)
*English Rose (Epic, 1969 – ainult USAs)
*The Pious Bird Of Good Omen (Blue Horizon 1969 – ainult Suurbritannias)
*Then Play On (Reprise, 1969)
*Fleetwood Mac In Chicago/Blues Jam In Chicago vols 1 & 2 (Blue Horizon, 1969)
*Kiln House (Reprise, 1970)
*Future Games (Reprise, 1971)
*Bare Trees (Reprise, 1972)
*Penguin (Reprise, 1973)
*Mystery to Me (Reprise, 1973)
*Heroes Are Hard to Find (Reprise, 1974)
*Fleetwood Mac (Reprise, 1975)
*Rumours (Warner, 1977)
*Tusk (Warner, 1979)
*Mirage (Warner, 1982)
*Tango in the Night (Warner, 1987)
*Behind the Mask (Warner, 1990)
*Time (Warner, 1995)
*Say You Will (Warner, 2003)

## Kogumikud

*Greatest Hits (Warner, 1988)
*25 Years – The Chain [Box set] (Warner, 1992)
*The Very Best of Fleetwood Mac (Warner, 2002)

## Välislingid
* http://www.fleetwoodmac.com/
Blue Dream Melody

**Blue Dream Melody** on ristluslaev, mis ehitati Aker MTW Werfti (praegune nimi Nordic Yards Wismar) laevatehases Saksamaal ja laeva ristis AIDAvitaks Warnemündes 4. mail 2002. aastal Saksamaa Liitvabariigi seitsmenda liidukantsleri Gerhard Schröderi neljas abikaasa, ajakirjanik Doris Schröder-Köpf. 2023. aasta märtsis laev sai nime Avitak ja 2024. aasta jaanuaris nime Blue Dream Melody ning seisis peaaegu kogu aeg Tallinna kruiisiterminaali ääres. Laeva kodusadam on Monrovia Libeerias.

## Viited

## Välislingid
*AIDAvita koduleht (saksa keeles)
AIDAdiva

**AIDAdiva** on esimene Sphinx-klassi ristluslaev, mis kuulub firmale Costa Crociere S.p.A. ja mida käitab laevakompanii Aida Cruises German Branch of Costa Crociere S.p.A.. Laev ehitati Meyer Werfti laevatehases Papenburgis Saksamaal 2007. aastal ja laeva ristis Hamburgis 20. aprillil 2007. aastal ühe Hamburgi ajalehe lugejate poolt valitud Maria Galleski. 
Laeva kodusadam on Genova Itaalias.

## Viited

## Välislingid
*AIDAdiva koduleht (saksa keeles)